Stilovi vodstva
Stilovi vodstva mogu se definirati kao specifičan način ponašanja menadžera u okviru radnog procesa koji utječu na rezultate rada u određenoj organizaciji.

Vodstvo je vrlo važna funkcija menadžmenta koja se tiče međuljudskih aspekata, a podrazumijeva komunikaciju, motiviranje, stilove vođenja te razumijevanje ponašanja i stavova pojedinaca i skupina.

U gospodarstvu voditi znači utjecati na ljude kako bi pridonijeli organizaciji i skupnim ciljevima.

Vrste stilova

Generički stilovi na bazi autoriteta

Autokratski 
 vođa zapovijeda i očekuje pokoravanje
 vodi uz pomoć davanja ili ustezanja nagrada i kazni
 delegira i donosi odluke bez pitanja podređenog za mišljenje
 brzo donosi odluke
 jednosmjerni kanali komunikacije

Demokratski 
 vođa konzultira podređene i traži mišljenje o predloženim akcijama
 nastoji potaknuti sudjelovanje podređenih u procesu odlučivanja
 dvosmjerna komunikacija

Slobodni stil ili  Laissez faire 

 vođa moć koristi u vrlo maloj mjeri
 podređeni imaju visok stupanj neovisnosti
 vođe svoju ulogu vide u pomaganju rada podređenih kroz snabdjevanje informacijama i kao veza sa vanjskim okruženjem

Likertov sustav

Ekstremno autoritativni 
 menadžer je izrazito autokratski orijentiran
 ima malo povjerenja u podređene
 motivira strahom i kaznama, a samo povremeno nagrađuje

Benevolentno autoritativni 
 menadžer ima određeno povjerenje u podređene
 motivira nagradom, tek ponekad strahom i kaznama
 usvaja neke ideje i mišljenja podređenih, dopušta komunikaciju prema gore
 uz sve to ima čvrstu kontrolu u svojim rukama

Konzultativni 
 menadžer ima veliko, ali ne i potpuno povjerenje u podređene
 nastoji iskoristiti ideje i mišljenja podređenih
 menadžer donosi osnovne politike i općenite odluke, dok donošenje specifičnih odluka dopušta na nižim razinama
 motivira nagradama i participacijom, rijetko kaznom

Participativno skupni 
 menadžer ima potpuno povjerenje u podređene
 konstruktivno koriste ideje i mišljenje podređenih
 daju ekonomske nagrade na temelju participacije
 menadžer je uključen u komunikaciju prema gore, prema dolje i bočno

Upravljačka mreža 
 osiromašeno upravljanje
 timski menadžeri
 upravljanje lokalnog kluba
 autokratski menadžeri zadatka
 osrednje brige

Kontinuum vodstva 
Kontinuum vodstva je moderni pristup vodstvu i on je mješavina različitih stilova. Prikladnost nekog stila ovisi o vođi, sljedbenicima i situaciji.
 karakteristikama vođe
 silama koje dolaze od podređenih
 silama koje definiraju situaciju

Menadžment